CELEX: 62012TN0376
Language: mt
Date: 2012-08-21 00:00:00
Title: Kawża T-376/12: Rikors ippreżentat fil- 21 ta’ Awwissu 2012 — Ir-Repubblika Ellenika vs Il-Kummissjoni

27.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 331/26
            
         
      Rikors ippreżentat fil-21 ta’ Awwissu 2012 — Ir-Repubblika Ellenika vs Il-Kummissjoni
      (Kawża T-376/12)
      (2012/C 331/51)
      Lingwa tal-kawża: il-Grieg
      
         Partijiet
      
      
         Rikorrenti: Ir-Repubblika Ellenika (rappreżentanti: I. Chalkias, E. Leftheriotou u S. Papaioannou)
      
         Konvenuta: Il-Kummissjoni Ewropea
      
         Talbiet
      
      
                  —
               
               
                  tilqa’ r-rikors;
               
            
                  —
               
               
                  tannulla d-Deċiżjoni ta’ Implimentazzjoni tal-Kummissjoni 2012/336/UE, tat-22 ta’ Ġunju 2012, dwar l-esklużjoni mill-finanzjament tal-Unjoni Ewropea ta’ ċertu nefqa mġarrba mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), taħt il-Fond Agrikolu Ewropew ta’ Garanzija (FAEG) u taħt il-Fond Agrikolu Ewropew għall-Iżvilupp Rurali (FAEŻR), innotifikata bid-dokument numru C(2012) 3838 u ppubblikata fil-ĠU L 165, p. 83, fil-parti li tirrigwarda l-korrezzjonijiet finanzjarji imposti fuq ir-Repubblika Ellenika fis-settur tal-għeneb imnixxef u fil-qasam tat-tħawwil illegali ta’ dwieli; u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Permezz tar-rikors tagħha r-Repubblika Ellenika titlob l-annullament tad-Deċiżjoni ta’ Implimentazzjoni tal-Kummissjoni 2012/336/UE, tat-22 ta’ Ġunju 2012, dwar l-esklużjoni mill-finanzjament tal-Unjoni Ewropea ta’ ċertu nefqa mġarrba mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), taħt il-Fond Agrikolu Ewropew ta’ Garanzija (FAEG) u taħt il-Fond Agrikolu Ewropew għall-Iżvilupp Rurali (FAEŻR), innotifikata bid-dokument numru C(2012) 3838 u ppubblikata fil-ĠU L 165, p. 83, fil-parti li tirrigwarda l-korrezzjonijiet finanzjarji imposti fuq ir-Repubblika Ellenika fis-settur tal-għeneb imnixxef matul il-perijodu ta’ kummerċjalizzazjoni 2006-2007 u fis-settur tad-dwieli/tħawwil ta’ dwieli mingħajr dritt ta’ tħawwil mill-ġdid.
      Fir-rigward tal-korrezzjoni fis-settur tal-għeneb imnixxef, ir-rikorrenti ssostni, l-ewwel nett, li l-korezzjonijiet imposti ta’ 100 % għall-għeneb imnixxef (sultana) u ta’ 25 % għall-għeneb imnixxef (Corinth) li jirrigwardaw it-tnaqqis tar-rendiment minimu, l-ispeċjalizzazzjoni ta’ raba’ bid-dwieli, il-produzzjoni u l-kunsinni effettivi, huma bbażati fuq evalwazzjoni żbaljata tal-fatti u fuq interpretazzjoni u applikazzjoni żbaljati tar-raba’ inċiż tal-Artikolu 3(2) tar-Regolament Nru 1621/1999 (1).
      It-tieni nett, ir-rikorrenti ssostni li d-deċiżjoni kkontestata hija illegali u għandha tiġi annullata peress li l-impożizzjoni, min-naħa tal-Kummissjoni, ta’ korrezzjoni b’rata fissa ta’ 100 % għall-għeneb imnixxef (sultana) u ta’ 25 % għall-għeneb imnixxef (Corinth) fir-rigward tan-nuqqasijiet relatati mat-tnaqqis tar-rendiment minimu, tan-nuqqas ta’ osservanza tar-rekwiżiti ta’ speċjalizzazjoni tar-raba’ bid-dwieli u tal-produzzjoni u kunsinna effettivi, hija bbażata fuq interpretazzjoni u applikazzjoni żbaljati tal-Anness 2 tad-Dokument VI/5330/97, tal-Anness 17 tad-Dokument AGRI/17933/2000 u tad-Dokument AGRI/60637/2006, ma hijiex suffiċjentement immotivata, hija sproporzjonata meta mqabbla man-nuqqasijiet ikkonstatati u tmur lil hinn mis-setgħa diskrezzjonali tal-Kummissjoni.
      Fir-rigward ta’ tħawwil mingħajr drittijiet ta’ tħawwil mill-ġdid, ir-rikorrenti ssostni, l-ewwel nett, li l-impożizzjoni, min-naħa tal-Kummissjoni, ta’ korrezzjoni finanzjarja hija illegali u għandha tiġi annullata sa fejn: a) teskludi infiq sostnut iktar minn erba’ u għoxrin xahar qabel in-notifika, mill-Kummissjoni, tar-riżultati tal-verifiki, bi ksur tal-Artikolu 7(4) tar-Regolament Nru 1258.1999 (2), li sar l-Artikolu 31 tar-Regolament Nru 1290/2005 (3), u b) tikser il-prinċipju ta’ ċertezza legali u ddgħajjef id-drittijiet tad-difiża u ta’ sostenn tal-allegazzjonijeit tar-rikorrenti peress li użat fatti u atti li jmorru lura għexieren u għexieren ta’ snin.
      It-tielet nett, ir-rikorrenti ssostni li l-evalwazzjoni tal-Kummissjoni, li tgħid li l-oqsma rregolarizzati skont l-Artikolu 2(3)(a) tar-Regolament Nru 1493/1999 (4) ġew irregolarrizzati b’mod mhux konformi ma’ din id-dispożizzjoni, peress li n-nuqqas ta’ implementazzjoni tar-Reġistru tal-oqsma tad-dwieli meta sar l-eżami tal-applikazzjonijiet ta’ regolarizzazjoni kien jimplika li ma kinux ipprovduti l-garanziji meħtieġa fir-rigward tal-verfika tad-derogi, hija bbażata fuq żball ta’ fatt.
      Ir-raba’ nett, ir-rikorrenti ssostni li d-deċiżjoni kkontestata hija illegali u għandha tiġi annullata peress li l-korrezzjoni imposta u l-metodu applikat għall-finijiet tal-kalkolu tagħha, skont applikazzjoni b’analoġija tal-Artikolu 86 tar-Regolament Nru 479/2008 (5), imorru kontra l-Artikolu 31 tar-Regolament Nru 1290/2005 u kontra l-Linji Gwida previsti fid-Dokument VI/5330/87, u l-applikazzjoni tagħha tinvolvi effetti sproporzjonati meta mqabbla man-nuqqasijiet ikkonstatati.
      Il-ħames nett, ir-rikorrenti ssostni li l-fatt li l-Kummissjoni ffissat il-qasam kollu rregolarizzat skont l-Artikolu 2(3)(a) tar-Regolament Nru 1493/1999 għal 7 112,04 ettari u l-valur medju tad-drittijiet ta’ tħawwil għal EUR 1 500 l-ettaru huwa bbażat fuq żball ta’ fatt, ma huwiex immotivat b’mod suffiċjenti u jmur kontra l-prinċipju ta’ proporzjonalità.
      
         (1)  Regolament tal-Kummissjoni (KE) Nru 1621/1999, tat-22 ta’ Lulju 1999, li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 2201/96 rigward l-għajnuna għat-tkabbir tal-għeneb biex jipproduċi ċerti varjetajiet ta’ għeneb imqadded (ĠU Edizzjoni Speċjali bil-Malti, Kapitolu 3, Vol. 26, p. 163).
      
         (2)  Regolament tal-Kunsill (KE) Nru 1258/1999, tas-17 ta’ Mejju 1999, dwar il-finanzjament tal-politika komuni agrikola (ĠU Edizzjoni Speċjali bil-Malti, Kapitolu 3, Vol. 25, p. 414).
      
         (3)  Regolament tal-Kunsill (KE) Nru 1290/2005, tal-21 ta’ Ġunju 2005, dwar il-finanzjament tal-Politika Agrikola Komuni (ĠU L 286M, 4.11.2010, p. 1).
      
         (4)  Regolament tal-Kunsill (KE) Nru 1493/1999, tas-17 ta’ Mejju 1999, dwar l-organizzazzjoni komuni tas-suq tal-inbid (ĠU Edizzjoni Speċjali bil-Malti, Kapitolu 3, Vol. 26, p. 25).
      
         (5)  Regolament tal-Kunsill (KE) Nru 479/2008, tad- 29 ta’ April 2008, dwar l-organizzazzjoni komuni tas-suq tal-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u li jħassar ir-Regolamenti (KEE) Nru 2392/86 u (KE) Nru 1493/1999 (ĠU L 148, p. 1).